PROEN ปิดจ๊อบซื้อเพิ่มทุน “เกตเวย์ เซอร์วิส” รุกบริการ E-VOA เพิ่มรายได้ ดันปีนี้โตเด่น
PROEN ปิดดีลซื้อหุ้นเพิ่มทุน “เกตเวย์ เซอร์วิส” 19% มูลค่า 95 ลบ. ขยายแพลตฟอร์มรองรับนักท่องเที่ยวจากต่างประเทศ สร้างรายได้ใหม่และสนับสนุนผลงานปีนี้ให้เติบโตโดดเด่น  
PROEN ปิดดีลซื้อหุ้นเพิ่มทุน “เกตเวย์ เซอร์วิส” 19% มูลค่า 95 ลบ. ขยายแพลตฟอร์มรองรับนักท่องเที่ยวจากต่างประเทศ สร้างรายได้ใหม่และสนับสนุนผลงานปีนี้ให้เติบโตโดดเด่น  
8 ก.พ. 2566

บริษัท โปรเอ็น คอร์ป จำกัด (มหาชน) หรือ PROEN เปิดเผยว่า ล่าสุดบริษัทได้ปิดดีลซื้อหุ้นเพิ่มทุน บริษัท เกตเวย์ เซอร์วิส จํากัด (GW) จำนวน 19% มูลค่ารวม 95 ล้านบาท พร้อมลงนามสัญญาร่วมกันไปเรียบร้อยแล้วเมื่อวันที่ 7 กุมภาพันธ์ 2566
ทั้งนี้ถึงเวลาเดินหน้าในการขยายธุรกิจด้านแพลตฟอร์มสำหรับนักรองรับนักท่องเที่ยวจากต่างประเทศให้บริการคัดกรอง และตรวจสอบเอกสารล่วงหน้า (Pre-Approved) สำหรับชาวต่างชาติ 17 ประเทศ 1 เขตเศรษฐกิจ รวมทั้งรับชำระค่าธรรมเนียมผ่านทางอิเล็กทรอนิกส์สำหรับผู้ยื่นขอรับการตรวจลงตราในรูปแบบอิเล็กทรอนิกส์วีซ่า (Electronics Visa On Arrival : E-VOA)
โดย PROEN จะได้รับประโยชน์ในส่วนของการเพิ่มช่องทางสร้างรายได้ใหม่ และสนับสนุนผลงานปีนี้ให้เติบโตโดดเด่น